林奕匡(Phil)昨晚在社交平台開直播,唱出歌曲《一雙手》為眾DSE考生打氣。《一雙手》是Phil在2015年時推出的非主打歌曲,當年因在DSE開考前一個節目中播放而突然爆紅,在官方頻道的點擊率突然多了10多萬,成為學生的熱門歌曲,歌詞「一雙手 只要握成拳頭能捱下去」更成為不少人自我勉勵和鼓勵他人的金句。Phil特別唱出這首歌,祝願所有應屆考生努力面對挑戰。他說︰「希望大家考試前做足準備,有時間就多啲溫習重要課題,最重要有足夠休息,唔好畀太大壓力自己。」
為迎接孩子出世,Phil和太太李靄璣最近搬新屋。Phil一手一腳佈置自己的Home Studio,連工作枱都是自己親手組裝。昨晚的網上直播,就是他首次在這個新的個人音樂空間進行。他在直播中除了唱出《一雙手》,還演唱了由歌迷投選的《有人共鳴》、《難得一遇》及《高山低谷》,可說是其個人音樂會的小預演。Phil將於本月尾舉行《高山低谷10週年special - Phil Lam The Great Decade Live》,他宣布除了4月28日場次,再加開4月27日一場,加場門票今天(12日)下午5時於網上公開發售。Phil說︰「今次音樂會將重點同大家分享一啲大家都喜歡、對我個人音樂事業好重要嘅歌,歌單經過精心編排,期待到時大家同我一齊大合唱。我今次仲搵咗唱作人Daniel Toh特別改編幾首歌,等大家對我嘅音樂有另一番體會。至於特別嘉賓,就到時揭曉。」
Phil正密鑼緊鼓為音樂會做好準備,包括健身及練習歌曲、樂器。有歌迷在直播中要求他「除衫」,Phil立即婉拒︰「我喺屋企都唔會除﹗今年我會推出多啲歌曲,就快會有新歌,同時會寫多啲歌畀人。好多朋友都話要喺BB出世前去做自己想做嘅嘢,因為BB出世後應該冇時間。不過,我覺得呢啲都算係Happy Problem。」